Sekolah Menengah Teknik Kuantan

**Sekolah Menengah Teknik Kuantan** atau nama ringkasnya *SM Teknik Kuantan*, merupakan sebuah Sekolah menengah teknik yang terletak di Jalan Tengku Muhamad, 25050 Kuantan, Pahang Darul Makmur.

Pada 2009, Sekolah Menengah Teknik Kuantan memiliki 158 pelajar lelaki dan 127 pelajar perempuan, menjadikan jumlah keseluruhan murid seramai 285 orang. Ia mempunyai seramai 55 orang guru.2009

## Sejarah
Sekolah Menengah Teknik Kuantan ditubuhkan pada tahun 1966 dan lebih dikenali sebagai Technical Institute of Kuantan (TI).

TI Kuantan merupakan antara tiga Sekolah Menengah Teknik (SMT) yang terawal ditubuhkan. Bermula dengan aliran Inggeris dan kemudiannya menggunakan dua aliran bahasa dan seterusnya ditukar ke aliran Melayu sehingga sekarang, selaras dengan dasar pendidikan Negara.

TI Kuantan adalah sekolah yang hanya mengambil pelajar lepasan LCE dan SRP yang mempunyai keputusan sederhana cemerlang dan mempunyai minat di dalam aliran Teknikal dan Sains. Semua subjek yang diajar adalah melibatkan bidang Mekanikal, Elektrikal, Awam dan Ukur Tanah. Namun begitu, kini berbagai subjek tambahan telah dimasukkan seperti Perdagangan, Prisip Akaun dan Sains.

TI Kuantan telah melahir ramai tokoh-tokoh yang ternama termasuklah Perdana Menteri Malaysia ke-9, Duta, Menteri, Timbalan Menteri, Wakil-Wakil Rakyat, Ahli-Ahli Koperat, Para Professional bukan sahaja dalam bidang kejuruteraan bahkan juga dalam semua bidang-bidang lain termasuk doktor perubatan.

## Kursus yang ditawarkan
: 1. Kejuruteraan Awam
: 2. Kejuruteraan Elektrik dan Elektronik
: 3. Kejuruteraan Mekanikal
: 4. Perdagangan

## Matapelajaran yang ditawarkan
**Kursus Kejuruteraan**

: 1. Bahasa Melayu
: 2. Bahasa Inggeris
: 3. Sejarah
: 4. Matematik
: 5. Pendidikan Islam/Moral
: 6. Fizik
: 7. Kimia
: 8. Matematik Tambahan
: 9. Lukisan Kejuruteraan
: 10. Pengajian Kejuruteraan Awam/Elektrik/Mekanikal

**Kursus Perdagangan** 
: 1. Bahasa Melayu
: 2. Bahasa Inggeris
: 3. Sejarah
: 4. Matematik
: 5. Pendidikan Islam/Moral
: 6. Sains
: 7. Pengajian Keusahawanan
: 8. Prinsip Perakaunan

## Alumni
: 1. Tan Sri Noh bin Omar (Bekas Menteri) - Batch 74/75
: 2. Datuk Seri Ismail Sabri bin Yaakob (Perdana Menteri Malaysia ke-9) - Batch 76/77
: 3. Ir. Dr. Haji Salimi bin Md. Saleh (Jurutera Profesional/YDP TIOSA) - Batch 77/78
: 4. Dato' Mohd Shakar bin Shamsudin (Speaker DUN Negeri Pahang) - Batch 78/79
: 5. YH. Dato' Indera Haji Zulkifli Yaacob (YB Setiausaha Kerajaan Pahang) - Batch 80/81

## Lagu Sekolah

: *Sekolah teknik sudah ternama*  
: *di Pahang Darul Makmur*  
: *Indah nyaman di sekitarnya*  
: *Penuntutnya ramah mesra*   
:
: *Membekalkan ilmu berguna*  
: *untuk Nusa dan bangsa*  
: *Untuk guru yang dedikasi*  
: *Jasa murni diingati*   
:
: *Falsafah yang diperjuangkan*  
: *Untuk menjuju Kejayaan*  
: *Jasa guru dilupa jangan*  
: *Semoga diberkati Tuhan*   
:
: *Terus berusaha dan berusaha*  
: *Itulah azam dipinta*  
: *Tercapai cita-cita mulia*  
: *Demi insan berwibawa*

## Pencapaian
Pencapaian terbaik SMT Kuantan dalam akademik adalah pada tahun 1996 di mana Sekolah Menengah Teknik Kuantan mencatatkan keputusan 100 peratus dalam pencapaian Sijil Pelajaran Malaysia. Pencapaian tersebut juga merupakan pencapaian terbaik dikalangan sekolah teknik di Malaysia.

## Alamat
:Sekolah Menengah Teknik Kuantan
:Jalan Tengku Muhamad 
:25050 Kuantan,
:Pahang Darul Makmur, Malaysia
:Telefon =  6095601332
:Fax     = 6095982420

## Pautan luar
* 
* Sekolah Menengah Teknik Kuantan
* Facebook Sekolah Menengah Teknik Kuantan